315 milliárd tonnás jéghegy szakadt le az Antarktiszról
Egy 315 milliárd tonnás darab tört le az antarktiszi Amery parti jégmezõrõl, a jéghegy 1580 négyzetkilométeres.
Több mint ötven éve nem szakadt le ekkora darab az Ameryrõl, utoljára az 1960-as évek elején született nagyobb jéghegye, az 9 ezer négyzetkilométeres volt. A most letört darabot nagysága miatt folyamatosan monitorozni kell, mert a késõbbiekben veszélyt jelenthet a hajózásra.

Az Amery a Antarktisz harmadik legnagyobb parti jégmezeje, vagyis a parti síkságról a tengerbe nyúló jégtömege (selfjég), lényegében több gleccser úszó meghosszabbítása. A jéghegyek leszakadása a jégfolyamok egyensúlyát tartja fenn a magasabban fekvõ területek havazásaival szemben.

A tudósok tisztában voltak azzal, hogy a jéghegy le fog törni, azonban több figyelmet fordítottak a most leszakadt darabtól keletre lévõ tömbre, melyet Mozgó Fognak is neveztek, mivel mûholdfelvételeken kiesni készülõ tejfogra hasonlít az alakja. Mindkét terület ugyanahhoz a repedésrendszerhez tartozott. A Mozgó Fog azonban, ugyan meglazulva, de a helyén maradt, a D28 viszont leszakadt.

Helen Fricker, a Scripps Óceánkutató Intézet tudósa 2002-ben azt jósolta, hogy a Mozgó Fog 2010 és 2015 között fog letörni. Annyi hosszú év után izgatottam vártam a jéghegyfialást. Tudtuk, hogy végül bekövetkezik, arra azonban nem számítottunk, hogy más helyen törik le a jég" - magyarázta a BCC-nek.

Hozzátette, hogy a jéghegy születése nincs kapcsolatban a globális felmelegedéssel. Mûholdas adatok alapján az Amery nagyjából egyensúlyban van a környezetével az erõs nyári felmelegedés ellenére is. Az ausztrál antarktiszi kutatócsoport (Australian Antarctic Division) figyelemmel kíséri, hogy reagál az eseményre az Amery-selfjég, ugyanis a leszakadás befolyásolhatja a törések viselkedését, így a Mozgó Fog stabilitását is.

A kalkulációk szerint a D28 nagyjából 210 méter vastag és mintegy 315 milliárd tonna jeget tartalmaz.
Neve az Egyesült Államok országos jégközpontjának (National Ice Center) osztályozási rendszerébõl származik, mely negyedekre osztja a Déli-sarkvidéket. A 2017-ben a Larsen-C selfjégrõl letört gigantikus A68 jéghegy több mint háromszor nagyobb a D28-nál.

A part közeli áramlatok nyugat felé fogják sodorni a D28-at, valószínûleg több év is eltelik, mire darabkora hasad és elolvad.

(BBC\MTI)
jéghegy Antarktisz klímaváltozás olvadás